கேள்வி: சுவாதி மோகன் குறித்து விரிவாக சொல்லுங்கள்.
பதில்: சுவாதி மோகன் (''Swati Mohan'') ஓர் இந்திய-அமெரிக்க வான்வெளிப் பொறியியல் ஆவார். இவர் ஐக்கிய அமெரிக்கா தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா) விண்வெளி நிருவாகத்தின் செவ்வாய் 2020 திட்ட திட்டத்தின் வழிகாட்டல் மற்றும் கட்டுப்பாட்டு செயல்பாட்டுத் தலைவர் ஆவார்.
கேள்வி: சுவாதி மோகன் - ஆரம்ப வாழ்க்கையும் கல்வியும் குறித்து விரிவாக சொல்லுங்கள்.
பதில்: சுவாதி இந்தியாவில் கருநாடகம் மாநிலம், பெங்களூர் பிறந்து, ஓராண்டிற்குள் அமெரிக்காவில் பெற்றோருடன் குடிபெயர்ந்தார். மருத்துவராக வேண்டும் என்ற நோக்கில் படித்த சுவாதி, விண்வெளி ஆய்வுத்துறையில் ஏற்பட்ட ஆர்வத்தினால், தனது 16-வது அகவையில் இயற்பியல் படிக்க ஆரம்பித்தார். கோர்னெல் பல்கலைக்கழகம் இயந்திரப் பொறியியல் மற்றும் வான்வெளிப் பொறியியல் துறையில் படித்துப் பட்டம் பெற்று, மாசாச்சூசெட்சு தொழில்நுட்பக் கழகம் வானூர்தியியல் முதுகலை, மற்றும் முனைவர் பட்டம் பெற்றார்.
கேள்வி: சுவாதி மோகன் - நாசாவில் பணி பற்றி விளக்கவும்.
பதில்: File:NASA Perseverance Rover Landing Day (NHQ202102180010).jpg சுவாதி மோகன் கலிபோர்னியாவின் பாசடீனா, கலிபோர்னியாவில் உள்ள நாசாவின் ஜெட் புராபல்சன் ஆய்வகத்தில் (ஜேபிஎல்) செவ்வாய் 2020 திட்டப் பணிக்கான வழிகாட்டுதல் மற்றும் கட்டுப்பாடுகள் செயல்பாட்டுத் தலைவராகப் பணியாற்றுகிறார். இத்திட்டத்தில் சுவாதி 2013 ஆம் ஆண்டில் இணைக்கப்பட்டார். அவரது பணியில், தரையூர்தியைச் (rover) சுமக்கும் விண்கலம் செவ்வாய்க் கோளிற்கான பயணத்தின்போதும், கோளின் மேற்பரப்பில் தரையிறங்கும் போதும் சரியான திசையில் நிலைப்படுத்தப்பட்டிருப்பதை உறுதிசெய்வதற்கு பொறுப்பேற்றார். 2021 பிப்ரவரி 18 அன்று பெர்சீவியரன்சு தரையூர்தி செவ்வாயில் தரையிறங்கியபோது, திட்டக் கட்டுப்பாட்டு அறையில் இருந்து இறங்கும் நிகழ்வுகளை அவர் உடனுக்குடன் விவரித்தார். "தரைத்தொடுகை உறுதிப்படுத்தப்பட்டுள்ளது" என்று அவர் அறிவித்தார். முன்னதாக, சுவாதி சனி (கோள்) கோளிற்கான காசினி-ஐசென், நிலாவின் ஈர்ப்புப் புலத்தை வரைபடமாக்கிய கிரெயில் ஆய்வகம் பணியாற்றியிருந்தார்.